Lengi hefur verið vitað að geðklofi gengur í ættir . Rannsóknir benda til þess að ekki sé eitt gen sem veldur sjúkdómnum heldur eigi samspil fjölda gena þátt í geðklofanum . Lengi hefur verið talið að geðklofi tengist afbrigðileika á magni eða virkni þessara efna eða taugaviðtakanna sem boðefnin tengjast . Sum svæði virðast til að mynda vera minni en í heilbrigðu fólki , og vökvahólf ( e. ventricles ) eru að jafnaði stærri . Einnig hafa rannsóknir leitt í ljós truflun á virkni ákveðinna heilasvæða . Nú er verið að reyna að greina hvaða þættir á fósturstigi geti haft áhrif á þroska heilans . Aðrar rannsóknir hafa fundið lífefnafræðilegar breytingar sem verða áður en geðklofaeinkenni koma fram , og gefa til kynna hvaða taugamót , net taugafrumna og stýrikerfi heilans eigi þátt í myndun sjúkdómseinkenna . Einnig eru vísindamenn að rannsaka hvaða erfðaþættir stjórna þroska heilans og þeim boðefnakerfum sem stjórna starfssemi hans . Byggt á efni frá Geðheilbrigðisstofnun Bandaríkjanna .